Държавен вестник, бр. 26, 2021 г., стр. 5

БРОЙ  26	
Д Ъ Р Ж А В Е Н  В Е С Т Н И К 	
СТР.  5  
си. Лишаването на собственика от едно от 
тези му правомощия е по същество накър-
няване на самото право. Конституционният 
принцип на неприкосновеност на частната 
собственост по чл. 17, ал. 3 се изразява и в 
гарантиране и защита от закона на правото 
в неговия пълен обем. 
Държавата трябва да се въздържа от дейст-
вия, с които засяга правото на собственост 
по произволен начин. 
Конституционният принцип на неприкосно-
веност на частната собственост не изключва 
правната възможност за ограничаването є. 
Абсолютна забрана за такива ограничения 
няма. Конституцията дори допуска при опреде-
лени условия принудителното отчуждаване на 
собственост (чл. 17, ал. 5 от Конституцията). 
С оспорената от омбудсмана разпоредба 
на чл. 171, т. 2, буква „к“ ЗДвП в противо-
речие с чл. 17, ал. 1 и 3 от Конституцията се 
ограничава правото на собственика да ползва 
моторното превозно средство, тъй като то се 
спира от движение, без това ограничение на 
правата му да се основава на социално оп-
равдана приоритетна защита на каквито и да 
е други ценности от конституционен порядък. 
Оспорената разпоредба противоречи на 
чл. 4, ал. 1, чл. 17, ал. 1 и 3 и чл. 35, ал. 1 
от Конституцията и на още едно основание. 
Последиците, установени в чл. 171, т. 2, бук-
ва „к“ ЗДвП, се прилагат за всички видове 
моторни превозни средства независимо от 
това дали са собствени на лицето, неплати-
ло глобата в срока за доброволно плащане, 
или са съсобствени. Разпоредбата позволява 
ограничаване упражняването на правото на 
собственост и на съсобственика – недлъжник. 
Административната принуда в тази хипотеза 
се прилага и по отношение на съсобственик, 
който не е отговорен нито за нарушението, 
което е основание за наложената глоба, нито 
за нейното неизплащане в срок. В тези случаи 
се нарушава принципът на личната отговор-
ност, което е допустимо само по изключение 
и при призната от правото необходимост да 
се поправят причинени вреди (Решение № 11 
от 2010 г. по к.д. № 13/2010 г.). 
По този начин недопустимо се ограничава 
упражняването на правото на собственост и на 
тези лица, които с поведението си по никакъв 
начин не са станали причина за прилаганата и 
спрямо тях принудителна мярка. С оспорената 
разпоредба на чл. 171, т. 2, буква „к“ ЗДвП 
се нарушава както правото на ползване на 
съсобствената вещ като елемент от правото на 
частна собственост (чл. 17, ал. 1 и 3), така и 
принципът на правовата държава (чл. 4, ал. 1).
С оглед гореизложеното разпоредбата на 
чл. 171, т. 2, буква „к“ ЗДвП противоречи и 
на чл. 17, ал. 1 и 3 от Конституцията.
Съдът не споделя съображенията на ом-
будсмана за нарушаване на правото на ли-
чен живот по чл. 32, ал. 1 от Конституцията 
поради засягане възможността за ползване 
на моторното превозно средство. В своята 
практика Конституционният съд е установил, 
че правото на личен живот се изразява в пра-
вото на определена сфера на автономност на 
индивида, преди всичко в отношенията с пуб-
личната власт (Решение № 8 от 2019 г. по к.д. 
№ 4/2019 г.). В чл. 32, ал. 1 от Конституцията 
е предвидена закрила от незаконна намеса в 
личния и семейния живот и от посегателство 
върху честта, достойнството и доброто име на 
гражданите. В случая оспорените разпоредби 
не засягат тези конституционно установени 
ценности.
С оглед гореизложеното разпоредбата на 
чл. 171, т. 1, буква „д“ ЗДвП противоречи на 
чл. 4, ал. 1 и чл. 35, ал. 1 от Конституцията. 
Разпоредбата на чл. 171, т. 2, буква „к“ ЗДвП 
противоречи на чл. 4, ал. 1, чл. 35, ал. 1 и 
чл. 17, ал. 1 и 3 от Конституцията.
Воден от изложените съображения и на 
основание чл. 149, ал. 1, т. 2, предл. първо 
от Конституцията във връзка с чл. 22, ал. 1 
от Закона за Конституционен съд, Конститу-
ционният съд
Р Е Ш И :
Обявява за противоконституционни чл. 171, 
т. 1, буква „д“ и чл. 171, т. 2, буква „к“ от 
Закона за движението по пътищата (обн., 
ДВ, бр. 20 от 5.03.1999 г.; посл. доп., бр. 23 
от 19.03.2021 г.).
Председател: 
Борис Велчев
1798
МИНИСТЕРСКИ СЪВЕТ
ПОСТАНОВЛЕНИЕ № 101 
ОТ 24 МАРТ 2021 Г.
за одобряване на допълнителни разходи по 
бюджета на Държавна агенция „Държавен 
резерв и военновременни запаси“ за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Държавна агенция „Държавен 
резерв и военновременни запаси“ за 2021 г. 
в размер 7 000 000 лв. за закупуване на не-
обходими за преодоляване на последиците 
от кризисна ситуация видове и количества 
държавни резерви.
(2) Разходите по ал. 1 да се осигурят за сметка  
на преструктуриране на разходи и/или транс-
фери по централния бюджет за 2021 г.